


TECHNINĖ SPECIFIKACIJA

1. SĄVOKOS IR SUTRUMPINIMAI
1.1. Pirkėjas – UAB Vilniaus kogeneracinė jėgainė
1.2. Tiekėjas – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Pirkėjas sudaro Sutartį.
1.3. Sutartis – Sutartis, sudaroma tarp Tiekėjo ir Pirkėjo dėl Pirkimo objekto.
1.4. [bookmark: _Hlk34729259]Prekės – Sukamųjų įrenginių komponentų tiekimas.
1.5. [bookmark: _Hlk35513211]Užsakymas – Sutarties pagrindu Tiekėjui tekstiniu pranešimu, elektroniniu paštu ir/ar per Pirkėjo nurodytą informacinę sistemą teikiamas rašytinis dokumentas, kuriame nurodomi Prekių kiekiai, pristatymo adresai ir terminas.
1.6. Susijusios prekės – Prekės, kurios nėra nurodytos techninėje specifikacijoje, tačiau kurios techniškai arba pagal savo naudojimo paskirtį susijusios su perkamu pirkimo objektu. Tokių Susijusių prekių bendra kaina negalės sudaryti daugiau kaip 10 % pradinės Sutarties vertės.

2. PIRKIMO OBJEKTAS
2.1. Sukamųjų įrenginių komponentų tiekimas.

3. PIRKIMO OBJEKTO APIMTYS
3.1. Prekės bus perkamos pagal Pirkėjo poreikį. Bendra įsigytų Prekių kaina negali viršyti 450 000,00 EUR be PVM per visą Sutarties galiojimo laikotarpį.
3.2. Preliminarūs Prekių kiekiai pateikiami Techninės specifikacijos priede Nr. 1.

4. [bookmark: _Hlk34730466]SUTARTINIŲ ĮSIPAREIGOJIMŲ VYKDYMO VIETA
4.1. [bookmark: _Hlk34730663][bookmark: _Hlk35516371]Prekės turės būti pristatomos: Paneriškių g. 25, 02300, Vilnius. 

5. REIKALAVIMAI PIRKIMO OBJEKTUI
5.1. Prekės turi būti kokybiškos, atitikti Lietuvos Respublikoje galiojančius standartus ir būti tinkamos naudoti pagal jų tikslinę paskirtį.
5.2. Guolio matmenys turi atitikti ISO 15:1998 standartą arba lygiavertį. Ilgaamžiškumas turi atitikti ISO 281:1993 standartą arba lygiavertį. Vidiniai tarpeliai turi atitikti ISO 5753:1991 standartą arba lygiavertį ir būti tinkamos naudoti pagal jų tikslinę paskirtį.
5.3. Guoliai turi būti su standartiniai tarpeliais. Jeigu sandarinimas nėra nurodytas Techninės specifikacijos priede Nr. 1, tai jo nėra. Separatoriai gali būti plieniniai arba poliamidiniai.
5.4. Vadovaujantis Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu (toliau – PĮ) įrodinėjimo našta dėl siūlomų Prekių atitikimo Pirkimo sąlygose nustatytiems reikalavimams tenka Tiekėjui. Pirkėjas turi teisę reikalauti, kad Tiekėjas kaip tinkamą priemonę, įrodančią, kad Prekės atitinka Techninėse specifikacijose nurodytus reikalavimus ar kriterijus, Pasiūlymų vertinimo kriterijus ar Sutarties sąlygas, pateiktų Lietuvos Respublikoje įsteigtos atitikties vertinimo įstaigos arba kitos šalies, jei Lietuvoje toks dokumentas neišduodamas) tyrimų ataskaitą ar pažymą. Jeigu Tiekėjas negali gauti tokių dokumentų dėl nuo Tiekėjo nepriklausančių aplinkybių ar ne dėl Tiekėjo kaltės (pvz. vėlavimo, netinkamo planavimo ar pan.) arba negali jų gauti per nustatytą laiką dėl nuo Tiekėjo nepriklausančių aplinkybių ir įrodo, kad Prekės atitinka Techninėse specifikacijose nurodytus reikalavimus ar kriterijus, Pasiūlymų vertinimo kriterijus ar Sutarties sąlygas, Pirkėjas pripažįsta ir kitas tinkamas priemones, jei jos yra pagrįstos objektyviais įrodymais ar kitais dokumentais/argumentais (pvz. nepriklausomo eksperto išvadomis ar pan.).
5.5. Prekėms keliami reikalavimai pateikiami Techninės specifikacijos priede Nr. 1.
5.6. Prekės turi atitikti Techninės specifikacijos priede Nr. 1 esančioje  lentelėje pateiktus guolių numerius arba turi būti geresnių techninių parametrų.

6. PREKIŲ PRISTATYMO TVARKA IR TERMINAI 
6.1. Guoliai, guolių ir guoliaviečių dalys bei diržai turi būti pristatyti ne vėliau kaip per 5 (penkias) darbo dienas nuo Užsakymo pateikimo Tiekėjui dienos.
6.2. Guoliavietės, išskyrus Techninės specifikacijos 6.3. punkte nurodytas guoliavietes, turi būti pristatytos ne vėliau nei per 10 (dešimt) darbo dienų nuo Užsakymo pateikimo Tiekėjui dienos.
6.3. Guoliavietės, nurodytos Techninės specifikacijos priedo Nr. 1 eilutėse Nr. nuo 5 iki 14, turi būti pristatytos per Tiekėjo pasiūlyme nurodytą terminą, kuris negali būti ilgesnis nei 42 (keturiasdešimt dvi) kalendorinės dienos nuo Užsakymo pateikimo Tiekėjui dienos.
6.4. Movos turi per Tiekėjo pasiūlyme nurodytą terminą, kuris negali būti ilgesnis nei per 6 (šešias) kalendorines savaites nuo Užsakymo pateikimo Tiekėjui dienos.
6.5. Esant gamybiniam būtinumui Prekės turi būti pristatytos tą pačią Užsakymo pateikimo dieną. Informacija apie gamybinį būtinumą bus pateikiama užsakyme.
6.6. [bookmark: _Hlk84399427]Tiekėjas, Pirkėjui pareiškus poreikį, turėtų sudaryti sąlygas Pirkėjui Prekes atsiimti pačiam iš Tiekėjo pardavimo vietų, esančių Vilniuje (jei Tiekėjas turi tokias pardavimo vietas).
6.7. Tiekėjas turės pristatyti Prekes Techninės specifikacijos 4 skyriuje nurodytu adreso Pirkėjo darbo laiku (I-IV 7:30 – 16:30 val., V 7:30 – 15:15 val.).

7. KOKYBĖ IR TRŪKUMŲ ŠALINIMAS
7.1. Prekėms nustatomas Tiekėjo arba Prekių gamintojo taikomas (nustatomas ilgesnis taikomas terminas) garantijos terminas, tačiau bet kokiu atveju ne trumpesnis kaip 12 (dvylikos) mėnesių garantijos terminas, skaičiuojamas nuo Prekių perdavimo-priėmimo akto pasirašymo dienos.
7.2. [bookmark: _Ref340669472][bookmark: _Hlk34737751]Prekių perdavimo - priėmimo ar Garantinio laikotarpio metu pastebėtiems trūkumams šalinti nustatomas 10 (dešimties) darbo dienų terminas nuo Pirkėjo pranešimo apie sugedusias, nekokybiškas ar turinčias trūkumų Prekes. Tiekėjas netinkamas/sugedusias Prekes privalo pasiimti iš Pirkėjo nurodytų adresų ir suremontuotas Prekes savo lėšomis grąžinti Pirkėjo nurodytais adresais, iš kurių jos buvo paimtos.
7.3. Tiekėjas patvirtina, kad parduodamos Prekės yra tinkamos naudoti pagal jų tikslinę paskirtį, kad nėra paslėptų Prekių trūkumų, dėl kurių Prekių nebūtų galima naudoti pagal jų tikslinę paskirtį arba dėl kurių sumažėtų Prekių naudingumas.
7.4. Už nustatytų Prekių trūkumų nepašalinimą per Sutarties Techninės specifikacijos 7.2 punkte nustatytą terminą Tiekėjas, Pirkėjui pareikalavus, moka Pirkėjui 0,05 procentų nuo trūkumų turinčių Prekių kainos dydžio delspinigius už kiekvieną uždelstą dieną (tačiau bet kokiu atveju ne mažiau kaip 200,00 eurų (du šimtus eurų 00 ct) už vieną vėlavimo laikotarpį). 
7.5. Esant Prekės kokybiniam ar kitokio pobūdžio defektui, kuris turėjo įtakos Pirkėjo jėgainės gamybiniam, mechaniniam ar kitam darbui ir dėl to buvo negautos pajamos ar atsirado papildomos išlaidos įrangos remontui, Tiekėjas įsipareigoja kompensuoti visus atsiradusius tiesioginius nuostolius.

8. APMOKĖJIMO SĄLYGOS
8.1. Pirkėjas sumoka Tiekėjui už faktiškai pristatytas kokybiškas Prekes, šalims pasirašius Prekių perdavimo – priėmimo aktą, per 30 (trisdešimt) kalendorinių dienų nuo Sąskaitos gavimo dienos. 
8.2. Tiekėjas per 2 (dvi) darbo dienas nuo Prekių perdavimo-priėmimo akto pasirašymo pateikia PVM sąskaitą – faktūrą ir pasirašytą Prekių perdavimo-priėmimo aktą Pirkėjui.

9. KARTU SU PRISTATOMOMIS PREKĖMIS PATEIKIAMI DOKUMENTAI
9.1. Įsigytoms Prekėms turi būti pateikiama visa gamintojo pridedama (komplektuojama) dokumentacija (jeigu tokia yra), t. y. gamintojo sertifikatai, kokybės pažymėjimai, medžiagų kokybės deklaracijos, naudojimo, montavimo ir/ar surinkimo instrukcijos  ir kita.
9.2. Prekių priėmimo perdavimo aktas, važtaraštis ar kitas lygiavertis dokumentas, įrodantis prekių pristatymą.

10. [bookmark: _Hlk34738595]KITI REIKALAVIMAI
10.1. Pirkėjas Tiekėjui pateiks darbuotojų, kurie turi teisę atsiimti Prekes iš Tiekėjo prekybos vietų (jei Tiekėjas turi tokias pardavimo vietas), nurodytų Preliminariojoje sutartyje, sąrašą. Darbuotojų sąrašas gali būti papildomas ar keičiamas tik suderinus su Pirkėjo atstovu. Darbuotojų sąrašo patvirtinimas vykdomas el. paštu. Oficialus raštiškas pavirtinimas Tiekėjui siunčiamas nebus. 
10.2. Tiekėjas negalės Pirkėjui taikyti neapmokėtos Prekių sumos limito bei kitų Prekių išdavimo apribojimų.
10.3. Pirkėjas neįsipareigoja nupirkit viso ar bent dalies kiekio, nurodyto Techninės specifikacijos priede Nr.1

11. PRIEDAI
11.1. Techninės specifikacijos priedas Nr. 1 – Preliminarūs Prekių kiekiai
